
	OBČINA IZOLA – COMUNE DI ISOLA

župan – IL SINDACO 

Sončno nabrežje 8 – Riva del Sole 8

6310 Izola – Isola

Tel: 05 66 00 100, Fax: 05 66 00 110

E-mail: posta.oizola@izola.si
Web: http://www.izola.si/


Številka:  350-03-2/2000

Datum:    12.09.2013

OBČINSKI SVET

Na podlagi 59. in 98. člena Zakona o prostorskem načrtovanju (ZPNačrt, Ur. list RS, št. 33/07), 56. člena Statuta občine Izola (Uradne objave, št. 15/99, 17/12) ter 136 a. člena poslovnika občinskega sveta občine Izola (Uradne objave občine Izola 2/00, 3/2001, 5/2005) predlagam občinskemu svetu v obravnavo

Predlog dopolnjenega osnutka 

Odloka o občinskem podrobnem prostorskem načrtu za območje naselja Šared v Občini Izola skrajšano »OPPN Šared«
OBRAZLOŽITEV 

Občina Izola je v letu 2004 na podlagi Programa priprave sprememb planskih in izvedbenih aktov za območje naselja Šared štev. 350-03-2/2000 z dne 25.05.2000 pričela za izdelavo izvedbenega akta – Lokacijskega načrta za območje naselja Šared. Javna razgrnitev Lokacijskega načrta za območje naselja Šared je bila izvedena v letu 2004 in objavljena v Uradnih objavah Občine Izola štev. 22/2004 z dne 9.12.2004. 

Predlog lokacijskega načrta Šared v 2. obravnavi je bil predstavljen na 31. seji Občinskega sveta dne 18/05-2006. Občinski svet je po obravnavi in sprejemu amandmajev sprejel sklep, s katerim je bilo odločanje o odloku preloženo na naslednjo sejo. 

Glede na določbe veljavne zakonodaje v času priprave prostorskega akta (Zakona o urejanju prostora (=ZUreP-1; Ur.list RS, št. 110/2002, 8/2003) je v času priprave in sprejema akta prišlo do sprememb na področju urejanja prostora oz. prostorskega načrtovanja. V letu 2007 je na področju priprave in sprejemanja prostorskih aktov stopil v veljavo nov Zakon o prostorskem načrtovanju (ZPNačrt, Ur. list RS, št. 33/07), ki je na novo opredelil pojme in postopke priprave ter sprejema prostorskih aktov (OPN - občinskih prostorskih načrtov, OPPN - občinskih podrobnih prostorskih načrtov). ZPNačrt v poglavju o dokončanju začetih postopkov za sprejem prostorskih aktov iz ZUreP-1 (strategije prostorskega razvoja občin, prostorskega reda občine, občinskega lokacijskega načrta), v 4. odst. 98. člena določa, da se postopki za sprejem navedenih aktov v pripravi, ki so bili pred uveljavitvijo ZPNačrt pričeti po določbah ZUreP-1 in bili javno razgrnjeni pred uveljavitvijo ZPNačrt, dokončajo po določbah ZUreP-1. 

ZPNačrt določa, da se v tem primeru občinski lokacijski načrt šteje za občinski podrobni prostorski načrt. 
Župan je v zvezi s tem dne 24.06.2013 sprejel sklep, da se postopek sprejema Lokacijskega načrta za območje naselja Šared v Občini Izola, po sprejetem Programu priprave sprememb planskih in izvedbenih aktov za območje naselja Šared štev. 350-03-2/2000 z dne 25.05.2000, ki je bil pričet na podlagi ZURep-1 nadaljuje in dokonča skladno z določili ZPNačrt in sprejme kot občinski podrobni prostorski načrt. Izvedbeni akt se poimenuje Občinski podrobni prostorski načrt za območje naselja Šared, skrajšano »OPPN Šared«.

Občina je na podlagi 40. in 171. člena Zakona o varstvu okolja - ZVO-1-UPB1 (Ur. list RS, št. 39/06) pridobila odločbo MOP (odločba Ministrstva za okolje in prostor štev. 35409-199/2011/9 z dne 6.03.2012) o izvedbi celovite presoje vplivov na okolje za področje naselja Šared. Z odločbo je bilo odločeno, da je za naveden prostorski akt potrebno izvesti celovito presojo vplivov na okolje. Izdelano okoljsko poročilo je v postopku pridobivanja mnenja in bo po izdaji pozitivnega mnenja, skladno z 50. členom ZPNačrt, razgrnjeno skupaj z gradivom  dopolnjenega osnutka občinskega podrobnega prostorskega načrta za območje naselja Šared. 

1. Vsebina občinskega podrobnega prostorskega načrta

Skladno z veljavnimi prostorskimi planskimi akti je območje OPPN opredeljeno v grafičnem delu prostorskega plana kot planska celota 10 – Šared, ki je razdeljena na prostorske planske celote S 10/1, S 10/2 in S 10/3. 

Z občinskim podrobnim prostorskim načrtom (OPPN) se podrobneje načrtujejo posamezne prostorske ureditve. OPPN vsebuje odlok, besedilo in grafične prikaze, ki se nanašajo na predvidene načrtovane ureditve in posege v območju ter določila in zahteve za izvajanje OPPN.

Določila odloka OPPN obsegajo določitev arhitekturnih, oblikovalskih in krajinske ureditve, merila in pogoje glede oblikovanja objektov ter njihove zunanje ureditve, ukrepe za ohranjanje kulturne dediščine, varovanja okolja, naravnih virov in ohranjanja narave, pogoje glede priključevanja na gospodarsko javno infrastrukturo in grajeno javno dobro, grafični del – določitev pozidave in umestitev dejavnosti ter poteka komunalne infrastrukture (ceste, kanalizacija fekalna in meteorna, elektro omrežje, vodovod, plin, telefon), parcelacijo, vplive in povezave s sosednjimi območji ter dopustna odstopanja od  načrtovanih rešitev.

Občinski podrobni prostorski načrt za območje naselja Šared se sprejme z odlokom.

OPPN je podlaga za izdelavo Programa opremljanja zemljišč za gradnjo, ki se ga izdela za gradnjo in opremo zemljišč s komunalno infrastrukturo ter odmero komunalnega prispevka. Program vsebuje merila za odmero višine komunalnega prispevka. Program opremljanja je izdelan na podlagi dopolnjenega osnutka občinskega podrobnega prostorskega načrta. Občinski svet sprejem program opremljanja s posebnim odlokom. Program opremljanja se izdeluje sočasno z občinskim prostorskim načrtom in bo predložen v obravnavo in sprejem  OS s posebnim odlokom o programu opremljanja. 
2. Javna razgrnitev akta in okoljskega poročila:

Po 60. členu ZPNačrt se v postopku priprave občinskega prostorskega akta v javni razgrnitvi omogoči javnosti seznanitev z njegovim dopolnjenim osnutkom. V javnem naznanilu o javni razgrnitvi se navede kraj in čas javne razgrnitve in javne obravnave ter načinu dajanja mnenj in pripomb. Ker se namenska raba zemljiških parcel v območju obravnave ne spreminja, v javnem naznanilu ni potrebno navesti zemljiških parcel.

Javna razgrnitev dopolnjenega osnutka traja najmanj 30 dni, v tem času se izvede tudi javno obravnavo.  

V času javne razgrnitve ima javnost pravico dajati pripombe in predloge na razgrnjen dopolnjeni osnutek prostorskega akta. 

Do pripomb in predlogov občina zavzame stališča, na osnovi teh se pripravi predlog prostorskega akta, ki se ga predloži občinskemu svetu v sprejem.

Občinski prostorski akt sprejme občinski svet z odlokom in ga objavi v uradnem glasilu.

Skladno z zakonodajo je, za prostorske akte za katere je potrebno izvesti presojo vplivov na okolje in izdelati okoljsko poročilo, potrebno izvesti seznanitev javnosti z okoljskim poročilom sočasno z razgrnitvijo dopolnjenega osnutka prostorskega akta. 

Seznanitev se izvede po določilih ZPNačrt, ki urejajo postopek razgrnitve dopolnjenega osnutka občinskega podrobnega prostorskega načrta (50. člen). Seznanitev z okoljskim poročilom se skladno z določili navedenega člena izvede sočasno z razgrnitvijo dopolnjenega osnutka prostorskega akta.

3. Nadaljni postopek obravnave in sprejema prostorskega akta:

Na osnutek prostorskega akta so bile v letu 2004 pridobljene smernice in izvedena javna razgrnitev prostorskega akta ter pridobljena tudi mnenja nosilcev urejanja prostora. Zaradi izvedene uskladitve odloka, ki je posledica usklajevanj popravkov pozidave in načrtovane infrastukture s predstavniki lokalne skupnosti, postopka izdelave okoljskega poročila (CPVO) in izvedenih arheoloških raziskav, je na predlog akta, po javni razgrnitvi dopolnjenega osnutka prostorskega akta in sprejemu stališč do pripomb, ki bodo podane v teku obravnave, potrebno ponovno pridobiti mnenja pristojnih nosilcev urejanja prostora (NUP) in odločbo o sprejemljivosti vplivov plana na okolje. 
Skladno z  4. odst. 61. člena ZPNačrt se tako usklajen predlog občinskega podrobnega prostorskega načrta predloži v sprejem občinskemu svetu, če je iz mnenj nosilcev urejanja prostora razvidno, da so v predlogu občinskega prostorskega načrta smernice upoštevane in če je ministrstvo, pristojno za varstvo okolja, skladno z zakonom, ki ureja varstvo okolja, izdalo potrdilo, da so vplivi njegove izvedbe na okolje sprejemljivi.
4. Ocena posledic:

Sprejem OPPN je osnova za urejanje območja, gradnjo objektov, izvajanje komunalne infrastrukture ter druge postopke. Direktne finančne posledice sprejema so stroški izgradnje infrastrukturnih omrežij in naprav v sorazmernem deležu, ki se financirajo iz komunalnega prispevka po programu opremljanja, ki je z zakonom določen kot namenski prihodek. 
3. Predlog

Predlog Odloka o občinskem podrobnem prostorskem načrtu za območje naselja Šared v Občini Izola je predložen v obravnavo delovnim telesom občinskega sveta, ki bodo svoje sklepe podali na seji občinskega sveta.
Članom Občinskega sveta občine Izola predlagam, da sprejme sklep o dopolnjenem osnutku občinskega podrobnega prostorskega načrta za območje naselja Šared, skrajšano »OPPN Šared« in javnem naznanilu za javno razgrnitev in obravnavo dopolnjenega osnutka akta in okoljskega poročila po določilih ZPNačrt. 
Pripravil: 

Urad za urejanje prostora

Višji svetovalec za razvoj komunalne infrastrukture

Boris STUPAR dipl.upr.org.
Župan:

mag Igor KOLENC

Priloge:

besedilo dopolnjenega osnutka odloka 
predlog sklepa OS

obrazložitev
ureditvena situacija

situacija komunalnih naprav 

Številka: 350-03-2/2000

Datum: 26.09.2013

Na podlagi 30. člena Statuta občine Izola (Uradne objave občine Izola št. 15/99, 17/12) in 136a. člena poslovnika občinskega sveta občine Izola  (Uradne objave občine Izola 2/00, 3/2001, 5/2005) je  Občinski svet občine Izola  sprejel naslednji

SKLEP 

1. 

Občinski svet je obravnaval in sprejel dopolnjen osnutek odloka občinskega podrobnega prostorskega načrta za območje Šareda, skrajšano »OPPN Šared«. 

Pripombe in predlogi, podani v razpravi, se upoštevajo kot predlogi in pripombe iz javne razgrnitve.

2. 

Dopolnjen osnutek odloka občinskega podrobnega prostorskega načrta za območje naselja Šared, skrajšano »OPPN Šared« se razgrne za čas najmanj 30 dni. Sočasno z dopolnjenim osnutkom akta, se po pridobitvi mnenja pristojnega ministrstva, razgrne tudi Okoljsko poročilo.

3.

Javno naznanilo o javni razgrnitvi in javni obravnavi, ki ga sprejme Župan, se objavi najmanj sedem dni pred začetkom javne razgrnitve v elektronskih Uradnih objavah Občine Izola, na spletni strani občine Izola http://www.izola.si/ in na občinskih oglasnih deskah, z naslednjimi podatki:

· kraj in čas javne razgrnitve ter o spletnem naslovu, kjer je razgrnjeno gradivo dostopno

· kraj in čas njegove javne obravnave 

· način ter rok dajanja mnenj in pripomb javnosti. 

4.

Sklep velja takoj.

Župan

mag. Igor KOLENC 

